**FOGLALKOZÁSTERV**

A Komplex Alapprogram pedagógiai rendszerének gyakorlati elsajátítása –

**Testmozgásalapú alprogram (TA)**

|  |  |
| --- | --- |
| **A dokumentum készítőjének neve:** | Hegedüs Éva |
|  |  |
| **A foglalkozás célja:** | karácsonnyal kapcsolatos ismeretek bővítése, játékos formában |
| **Évfolyam és/vagy csoport:** | 3. évfolyam angol és ének emelt óraszámú osztály |
| **Tematikus egység:** | Ünnepek az angol nyelvterületen |
| **A foglalkozás témája:** | English Christmas |
| **Tantárgyi kapcsolat:** | testnevelés, ének, angol nyelv |
| **Alprogrami kapcsolat:** | Testmozgás alapú |
| **Felhasznált források:** | <https://www.youtube.com/watch?v=ZUi1YJVChpg> |

|  |  |  |  |  |  |
| --- | --- | --- | --- | --- | --- |
| **Idő-tartam**  **(perc)** | **A pedagógus tevékenysége** | **A tanulók**  **tevékenysége** | **Módszer** | **Munka-forma\*** | **Eszköz** |
| 2’ | Üdvözlöm a tanulókat és a segítőket, ismertetem a feladatok végrehajtásának sorrendjét (minden csapat más állomásnál kezd, meghatározott idő elteltével indulnak tovább a következő állomásra),  Ellenőrzi, hogy mindenkin váltócipő van-e,  célmeghatározás, motiválás | Figyelnek az instrukciókra | magyarázat | F | Térelválasztóval három részre osztható sportcsarnok kétharmad része. Ezen kapnak helyet az egyes akadályok, illetve a terem egy részében a projektor és a vetítővászon az éneklős, együtt mozgós feladathoz. |
| 3’ | A technikai eszközök kezelése, a feladat vezetése, éneklés a gyerekekkel.  motiválás | éneklés  karácsonyi szereplők megjelenítése (Santa, reindeer, snowman)  gyakorlás (számok) | Előzetes ismereteket felidéző, lazító, ráhangoló, bemelegítő feladat | E | projektor, vetítővászon,  videó: Hello reindeer c. angol nyelvű dal  <https://www.youtube.com/watch?v=ZUi1YJVChpg> (2019. november 27.) |
| 2’ | Ellenőrzés | A segítők elhelyezkednek az előre megbeszélt állomásokon, a csapatok megkeresik az első állomásukat. |  | E | A segítőknek toll, egyebekben az állomásokon szükséges hozzávalók. |
| 28’  (állomásonként 4 perc, 2 perc a következő állomásra való jutáshoz) | Ellenőrzés, felügyelet, felmerülő problémák elhárítása | akadálypálya teljesítése, a feladatok teljesítése alatt karácsonyi zene szólt, ennek megállítása jelezte, ha véget ért az egy-egy állomásra szánt idő.   1. állomás: Minél magasabb ajándékhalmot létrehozni üres, szalaggal átkötött dobozokból és azt felemelve néhány méterrel arrébb vinni és letenni anélkül, hogy leesne 2. Magasugró lécre egymás mellé kötött hulahoppkarikákon átbújni 3. egy padon végigmenve (akinek szükséges, a segítő vagy egy csapattárs segít a padon egyensúlyozni), a végén a kezében vitt két kislabda közül legalább az egyiket beledobni a kéményt szimbolizáló kosárba 4. az alagúton a szájban tartott műanyag kiskanálban átjuttatni a pillecukrot szimbolizáló vattalabdacsot és egy edénybe beledobni 5. két szék közül az egyikre felállva a két szék közé kifeszített karácsonyi girlandra úgy ráejteni a cukorpálcikát, hogy az fent maradjon | Ügyességi feladatok, együttműködést igénylő feladat (1. állomás)  Idegen nyelvi ismeretek felidézése, kommunikációs készség fejlesztése (a segítők angol nyelven adják az instrukciókat) | K  E | menetlevelek, tollak  az állomások eszközigénye:   1. állomás: kartondobozok 2. állomás: magasugró léc, kötelek, négy hulahoppkarika felfüggesztve, a padlótól az alja nagyjából 30 cm-re 3. állomás: 5-6 kisebb méretű csomag, 1 db felfelé fordított pad, egy nagyméretű kosár a célbadobáshoz 4. állomás: négy zsámolyból és egy tornaszőnyegből kialakított alagút, vattalabdacsok, műanyag kanalak (30 darab: tanulók száma + néhány tartalék), edény az összegyűjtött pillecukrokat szimbolizáló vattapamacsoknak 5. állomás: 10 darab kampó alakú karácsonyi cukorka, két darab szék, karácsonyi füzér |
| 3’ |  | Miután minden akadályt teljesítettek a csapatok, sorakoznak  A segítők összeszedik az ellenőrző lapokat |  | K  E | Ellenőrző lapok |
| 7’ | Értékelés | Meghallgatják az értékelést, a csapatok képviselői elmondják, melyik feladat tetszett nekik a legjobban, milyen változtatást javasolnak. | Frontális | K  E |  |
| **Össz.:** | **\*Rövidítések magyarázata:** E = egyéni, P = páros, K = 3-6 fős kiscsoportos, Cs = Csoportos |  |  |  |  |
| 45 | **\*Rövidítések magyarázata:** E = egyéni, P = páros, K = 3-6 fős kiscsoportos, Cs = Csoportos | | | | |
| **perc** |
|  |

A foglalkozás során fejlesztett kompetenciák, képességek:

Nyelvi készség (kiejtés fejlesztése éneklés során)

Egyensúlyozó képesség (cukorkaszállítás alagútban)

Finommozgások

Együttműködési készség

A társak erőfeszítésének megértése, tisztelete, annak elfogadása, hogy nem mindenki egyformán ügyes.

Szociális kapcsolatok építése (alsós-felsős tanulók)

Segítség elfogadása, szociális készségek fejlesztése

Reflexió:

A felsőbb évfolyamos segítőkkel előzetesen berendeztük a termet, tisztáztuk, hogy mindenki érti-e a feladatát.

A harmadik évfolyamos osztály minden tanulója első osztály óta tanulja az angol nyelvet, ezért sok karácsonnyal kapcsolatos kifejezést ismernek. Mivel első, második évfolyamon nem használunk tankönyvet, a szókincs elemeit dramatizálás segítségével rögzítettük (pl. reindeer – a szó kimondása mellett mutatjuk az agancsokat, snowman – a kezünkkel hóembert formázunk). Ez a feladatok elmagyarázása során sokat jelentett, azonban többször előfordult, hogy a felsőbb évfolyamos segítők olyasmit mondtak el a kicsiknek magyarul, amit azok angolul is vagy mutogatás alapján megértettek volna. A jövőben nagyobb hangsúlyt kell fektetni arra, hogy a segítők dramatizálás segítségével segíthetnek a kisebbeknek a szókincs előhívásában.

Előzetes feladatként beosztottam a harmadikos osztályt csapatokba (négy öt- és egy négyfős heterogén csoportok) és az egyes csapatok elkészítették a menetleveleket (ellenőrző lapokat), hogy ellenőrizni lehessen, minden csapat minden tagja elvégzett-e minden feladatot.

Az állomások eszközigényét a testnevelés szertár felszerelésén kívül az iskolánkban minden évben a negyedik évfolyamos tanulók számára megrendezett játékos Christmas party évek óta meglévő játékai nagyrészt kielégítették.

Az állomások során a segítők beszámolója szerint minden tanulónak sikerült minden feladatot elvégezni. Mivel a feladatok során nem versenyeztek a gyerekek, hanem az volt a lényeges, hogy minden tanuló végigcsinálja az egyes feladatokat, nem alakult ki versengés, a gyerekek egymást bíztatták.

Összességében jó hangulatú, testmozgás szempontjából hasznos órát töltöttünk el, amelynek a fő nehézségét az jelentette, hogy meglehetősen időigényes volt a ki- és bepakolás, a terem berendezése. Azonban összességében megérte, mivel kimozdultunk a tanterem falai közül és egy kis változatosságot vittünk a nyelvtanításba. Ezzel pedig az óra hozzájárult az alsó tagozatos nyelvtanítás fő célja, a nyelvtanuláshoz való pozitív hozzáállás, a belső motiváció fenntartásához.